SET ปิดเช้าบวก 10 จุด รับแรงซื้อกลุ่มพลังงาน-แบงก์ จับตาประชุมกนง.บ่ายนี้
SET ปิดเช้าบวก 10 จุด รับแรงซื้อกลุ่มพลังงาน-แบงก์ จับตาประชุมกนง.บ่ายนี้ โดยดัชนีช่วงเช้าปิดที่ระดับ 1,496.58 จุด เพิ่มขึ้น 10.33 จุด หรือ 0.70% มูลค่าการซื้อขาย 4.09 หมื่นล้านบาท
3 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,496.58 จุด เพิ่มขึ้น 10.33 จุด หรือ 0.70% มูลค่าการซื้อขาย 4.09 หมื่นล้านบาท 
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราห์หลักทรัพย์ บล.กรุงศรี กล่าวว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นในภูมิภาคเอเชียส่วนใหญ่ที่เคลื่อนไหวในแดนบวกเฉลี่ยราว 0.5% โดยตลาดบ้านเราได้รับแรงหนุนจากหุ้นขนาดใหญ่ที่ปรับตัวขึ้นมา นำโดยหุ้นกลุ่มพลังงานขานรับราคาน้ำมันปรับตัวขึ้นไปมากเป็นแรงส่งต่อไปยังภาพรวมดัชนีฯ และยังได้รับแรงซื้อจากหุ้นกลุ่มแบงก์ด้วย อาจเป็นผลจากคาดว่าที่ประชุมคณะกรรมการนโยบายการเงิน (กนง.) วันนี้จะคงอัตราดอกเบี้ยนโยบาย
อย่างไรก็ดี ยังต้องติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯน่าจะทรงตัวในแดนบวกได้ จากราคาน้ำมันที่ทรงตัวอยู่แถว 55 เหรียญสหรัฐ/บาร์เรล พร้อมให้แนวรับ 1,490 จุด ส่วนแนวต้าน 1,500-1,510 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย   2,827.45 ล้านบาท  ปิดที่ 134.00 บาท เพิ่มขึ้น 3.00 บาท
SCB   มูลค่าการซื้อขาย   1,947.67 ล้านบาท  ปิดที่  99.00 บาท เพิ่มขึ้น 4.50 บาท
BBL   มูลค่าการซื้อขาย   1,887.77 ล้านบาท  ปิดที่ 116.00 บาท เพิ่มขึ้น 2.50 บาท
PTT   มูลค่าการซื้อขาย   1,346.07 ล้านบาท  ปิดที่  39.00 บาท เพิ่มขึ้น 0.25 บาท
MINT  มูลค่าการซื้อขาย   1,303.92 ล้านบาท  ปิดที่  26.50 บาท เพิ่มขึ้น 1.00 บาท